چارلي شریم

چارليس شریـم څلورم (زېږېدلی د ۱۹۸۹ کال د نومبر په ۲۵مه) یو امریکایي متشبث، محکوم شوی مجرم، او د بیټ کوین ملاتړی دی. هغه په اوس مهال کې د تړل شوې سټارټ‌اپ کمپنۍ BitInstant ګډ بنسټ‌اېښودونکی دی، او د بیټ کوین فاونډېشن له بنسټ‌اېښودونکو غړو څخه شمېرل کېږي. په ۲۰۱۴ کال کې هغه د سلک روډ بازار سره تړلې د جواز نه‌لرونکې د پیسو لېږدونې د ادارې په چلولو کې د مرستې او ملاتړ له امله دوه کاله بند باندې محکوم شو. هغه په ۲۰۱۶ کال کې له زندانه آزاد شو. په ۲۰۱۷ کال کې، هغه د Jaxx شرکت سره یوځای شو او د دې شرکت د عملیاتي رئیس (COO)  په توګه یې دنده ترسره کړه، او د کریپټو اسعارو د سلا مشورې ادارې CryptoIQ له بنسټ اېښودونکو څخه و.Max Raskin, “Meet the Bitcoin Millionaires,” Bloomberg Businessweek, April 10, 2013.Brian Patrick Eha, "Can Bitcoin’s First Felon Help Make Cryptocurrency a Trillion-Dollar Market?" Fortune, June 26, 2017.

 لومړنی ژوند او زده‌کړې 
شریـم د نیویارک د بروکلین په سیمه کې وزېږېد او لوی شو، او د سوریایي یهودي کورنۍ غړی دی. هغه د Yeshivah of Flatbush ف ارغ دی، او په ۲۰۱۲ کال کې یې د بروکلین کالج څخه د اقتصاد او مالي چارو په برخه کې د ساینس لیسانس ترلاسه کړ.Robin Sidel, “Hard Times for a Bitcoin Evangelist,”  The Wall Street Journal, February 5, 2014.Michael Kaminer, “Bitcoin’s Jewish Whiz Kid,” The Forward, February 23, 2014.

 مسلک 

 لومړني سوداګریز فعالیتونه (۲۰۰۹–۲۰۱۰) 
کله چې شریـم په لېسه کې و، هغه د Epiphany Design and Production په نوم یوه کمپنۍ پیل کړه چې پرنټرونه او کمپیوټرونه یې ترمیمول. په ۲۰۰۹ کال کې، د بروکلین کالج د زده‌کوونکي په توګه، شریـم د Daily Checkout په نوم سټارټ‌اپ پیل کړ — یو ورځنی معاملاتي وېب‌سایټ چې کارول شوي بیا رغول شوي توکي یې پلورل. دغه شرکت په ۲۰۱۲ کال کې د BlueSwitch له لوري واخیستل شو.Eric Markowitz, “My Night Out With Bitcoin Millionaire and Proud Stoner Charlie Shrem,”  Vocativ, December 5, 2013.

 BitInstant  او د بیتکوین فاونډېشن (۲۰۱۱–۲۰۱۵) 
په ۲۰۱۱ کال کې، د کالج د وروستي کال زده‌کوونکي په توګه، شریـم په بیټ کوین پانګونه پیل کړه. ډېر ژر وروسته، هغه خدمات چې شریـم د بیټ کوین لپاره کاراوه، سقوط وکړ او هغه خپل بیټ کوینونه له لاسه ورکړل. شریـم او ګوېن نیلسن — هغه ملګری چې شریـم یې آنلاین پېژندلی و — د بیټ کوین د پېرلو او پلورلو د اوږدو پروسو له امله ورته ناخوښي لرله. دوی په ګډه BitInstant پیل کړ، یو ډېر د کارونکو په خوښه خدمت چې کاروونکو ته یې په ۷۰۰،۰۰۰ څخه زیاتو ځایونو کې د بیټ کوین پېرلو او کارولو اسانتیا برابره کړه، او د معاملاتو د چټکتیا لپاره یې لنډمهاله کریډیټ ورکاوه. په پیل کې دا یوازې یوه فرعي پروژه وه، خو ډېر ژر د پراختیا اړتیا پیدا شوه. په همدې وخت کې، شریـم له خپلې مور څخه ۱۰،۰۰۰ ډالر پور واخیست. وروسته، BitInstant  د انجل پانګوال راجر وېر څخه ۱۲۵،۰۰۰ ډالر ترلاسه کړل، او د ۲۰۱۲ کال په منی کې د وینکلواس کپېټل په مشرۍ د پانګوالو یوې ډلې ۱.۵ میلیونه ډالر پانګونه وکړه. تر ۲۰۱۳ کال پورې، BitInstant  د ټولو بیټ کوین معاملاتو شاوخوا ۳۰٪ پروسس کول.  BitInstant د ۲۰۱۱ کال له سپټمبر څخه د ۲۰۱۳ کال تر جولای پورې فعال و.Adrianne Jeffries and Russell Brandom, “The coin prince: inside Bitcoin’s first big money-laundering scandal,” The Verge, February 4, 2014.Kashmir Hill, “Winklevosses, Bitcoin Community Shocked By Arrest of BitInstant CEO Charlie Shrem,” Forbes, January 27, 2014.Kyle Russell, “Meet The ‘Bitcoin Millionaire’ Arrested For Allegedly Helping Silk Road Launder $1 Million,” Business Insider, January 28, 2014.Adrianne Jeffries and Russell Brandom, “The coin prince: inside Bitcoin’s first big money-laundering scandal,” The Verge, February 4, 2014.

شریـم ځان د بیټ کوین purist  بولي، او باور لري چې بیټ کوین به نړۍ ته ګټه ورسوي، ځکه چې خلکو ته دا توان ورکوي چې پرته له بانکونو او دودیزو مالي بنسټونو خپل شتمني خوندي کړي. هغه د بیټ کوین فاونډېشن له بنسټ‌اېښودونکو بورډ غړو څخه دی، چې په ۲۰۱۲ کال کې د بیټ کوین د معیاري کولو او ترویج د ماموریت لپاره جوړ شو. هغه پخوا د فاونډېشن مرستیال رئیس و، خو د ۲۰۱۴ کال د جنوري د ۲۶مې د نیول کېدو وروسته یې استعفا ورکړه.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.

له دې وروسته چې په ۲۰۱۴ کال د مې په میاشت کې د کورني بند له مودې آزاد شو، شریـم د بیټ کوین د صنعت په بېلابېلو غونډو کې ویناګانې وکړې، د Payza په نوم د تادیاتو د سټارټ‌اپ لپاره یې د سوداګرۍ د پراختیا مشورې ورکړې، او د بروکلین د Holiday Inn دوو هوټلونو ته یې د بیټ کوین د منلو د چمتووالي په برخه کې سلا مشورې ورکړې.

هغه د منهټن د EVR په نوم د بار شریک مالک هم دی، چې په ۲۰۱۳ کال کې پرانیستل شو، او د همدې کال په اپرېل کې د نیویارک لومړنی بار شو چې بیټ کوین یې د تادیې په توګه ومانه.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Robin Sidel, “Bitcoin Evangelist Is Bound but Not Out,” The Wall Street Journal, June 30, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Michael del Castillo, “While indicted, Charlie Shrem brought bitcoin to these 3 industries,” The Business Journal, July 1, 2014.

 وروستي سوداګریز فعالیتونه (۲۰۱۶–تر اوسه) 
د ۲۰۱۶ کال د نومبر په ۲۲مه، شریـم د Intellisys Capital په نوم د یوې نوې پروژې اعلان وکړ. هغه پکې د تخنیکي چارو د مشر (CTO) په توګه د ګډ بنسټ‌اېښودونکي او CEO جېسن ګرېنجر ترڅنګ کار کاوه. د دې سټارټ‌اپ صندوق، Mainstreet Investment LP، پلان درلود چې د اېتېریوم بلاک‌چېن پر بنسټ د کریپټو ټوکنونه وړاندې کړي، چې د تولید، رېل‌استېټ او د فاضله موادو د مدیریت په برخو کې د شرکتونو د یوې پانګونې ټولګې (portfolio) د ونډو استازیتوب وکړي. د ټوکن لرونکي به د دې شرکتونو په یوه برخه کې شریک ملکیت لرلی. د صندوق ۳۰٪ برخه به د ټوکن لرونکو په ملکیت کې وه، او پاتې ۷۰٪ به د Intellisys Capital په ملکیت کې وه. دغه وړاندیز شوی صندوق په ۲۰۱۷ کال د مارچ په میاشت کې منحل شو.Brady Dale, "Bitcoin Pioneer Launches First Venture Since Prison," The New York Observer, November 23, 2016.Jordan Pearson, "Bitcoin's First Felon Wants to Use Ethereum to Buy Up Michigan's Waste Industry," Vice, January 5, 2017.

د ۲۰۱۷ کال د مې په میاشت کې، شریـم د Jaxx شرکت سره د سوداګرۍ او ټولنې د پراختیا د رییس په توګه یوځای شو، او وروسته یې د عملیاتي رییس (COO) په توګه دنده ترسره کړه. د Decentral له لوري جوړ شوی دا څو-پلاتفورمي بلاک‌چېن کریپټو والټ کاروونکو ته اجازه ورکوي چې خپلې ډیجیټلي شتمنۍ په بشپړ ډول کنټرول کړي.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.

په ۲۰۱۷ کال کې، شریـم د Dash کریپټو اسعارو په پروژه کې هم ښکېل شو، او د داسې ډیبیټ کارت د جوړولو وړاندیز یې وکړ چې په Dash سکې به بارېږي او د کاروونکي د لېږد پر مهال به په سیمه‌ییزه کرنسي بدلېږي.Brian Patrick Eha, "Can Bitcoin’s First Felon Help Make Cryptocurrency a Trillion-Dollar Market?" Fortune, June 26, 2017.

شریـم د CryptoIQ بنسټ‌اېښودونکی هم دی، چې یوه سلا مشورتي اداره ده او موخه یې دا ده چې کریپټو اسعارې د عامو خلکو تر منځ رواج کړي. په ۲۰۱۸ کال د نومبر په میاشت کې، شریـم اعلان وکړ چې د Friend په نوم د انټرنېټ عملیاتي سیسټم سره د سلاکار په توګه ملګری کېږي.Donna Leinwand Leger, "Bitcoin pioneer facing federal charges quits foundation," USA Today, January 28, 2014.

 قانوني ستونزې 
د ۲۰۱۴ کال د جنوري په ۲۶مه، کله چې شریـم له یوې ای‑کامرس غونډې څخه راستنېده، په JFK هوايي ډګر کې ونیول شو. ادعاکوونکو تور ولګاوه چې شریـم او رابرټ فایلا په ګډه د یو میلیون ډالرو په ارزښت بیټ کوین د سلک روډ د کاروونکو لپاره د پټو غیرقانوني پېرودونو د اسانتیا لپاره مینځلي  (money laundering)دي. شریـم همدارنګه په دې تورن شو چې د شکمنو بانکي فعالیتونو راپور یې نه دی ورکړی او د جواز نه‌لرونکې د پیسو لېږدونې سوداګري یې چلولې ده. هغه د ۲۰۱۴ کال د جنوري په ۲۸مه د یو میلیون ډالرو په ضمانت آزاد شو، په دې شرط چې برېښنايي څارنې ته غاړه کېږدي او د بروکلین د مارین پارک په سیمه کې د خپلو والدینو په کور کې ژوند وکړي.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Andy Greenberg, “Arrested Bitcoin Mogul Charlie Shrem Defiant In First Public Appearance Since Criminal Charges” Forbes, March 5, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Michael del Castillo, “While indicted, Charlie Shrem brought bitcoin to these 3 industries,” The Business Journal, July 1, 2014.

شریـم د ۲۰۱۴ کال د اپرېل په ۱۰مه په دې تورونو رسمي تورن شو چې «د جواز نه‌لرونکې د پیسو لېږدونې سوداګري چلول، د پیسو مینځلو دسیسه، او له بانکي چارواکو سره د شکمنو فعالیتونو د راپور ورکولو قصدي ناغېړي یې کړې ده.

هغه د ۲۰۱۴ کال د سپتمبر په ۴مه د کم شوي تور په توګه د جواز نه‌لرونکې د پیسو لېږدونې په مرسته کولو اعتراف وکړ.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Sydney Ember, "Charles Shrem, Bitcoin Supporter, Pleads Guilty in Court", The New York Times, September 4, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.

د ۲۰۱۴ کال د دسمبر په ۱۹مه، هغه په همدې کم شوي تور محکوم شو، د ۹۵۰ زره ډالرو د ضبط حکم پرې وشو، او په دوه کاله بند محکوم شو. هغه د ۲۰۱۵ کال د مارچ په ۳۰مه چارواکو ته تسلیم شو او وروسته د پنسلوانیا په Lewisburg Federal Prison Camp  کې بندی شو. شریـم د ۲۰۱۶ کال په نیمایي شاوخوا کې له زندانه آزاد شو.

د ۲۰۱۸ کال د سپتمبر په میاشت کې، د وینکلواس دوه‌ګوني وروڼو پر شریـم د ۳۲ میلیونه ډالرو دعوه وکړه، او ادعا یې وکړه چې هغه په ۲۰۱۲ کال کې له دوی څخه زرګونه بیټ کوینونه غلا کړي دي. د دې قضیې په نتیجه کې د شریـم د شتمنیو یوه برخه کنګل شوه. په قضیه کې د ثبت شوې یوې حلفیې (affidavit) له مخې داسې ښکاره کېده چې د هغه ۹۵۰ زره ډالرو بېرته‌ورکړه (restitution) چې د ۲۰۱۴ کال د محکومیت له مخې پرې لازم وه، لا نه وه ورکړل شوې. په ۲۰۱۹ کال کې، یوه قاضي د شریـم د ۳۲ میلیونه ډالرو شتمنیو د کنګل کولو حکم لغوه کړ، وینکلواس وروڼه یې د شریـم د قانوني لګښتونو په ورکولو مکلف کړل، او قضیه په بشپړ ډول بنده شوه.Donna Leinwand Leger, "Bitcoin pioneer facing federal charges quits foundation," USA Today, January 28, 2014.

 رسنیزې څرګندېدنې 
شریـم د The Rise and Rise of Bitcoin په نوم مستند فلم کې راڅرګند شوی، چې د نیکولاس مروس له لوري جوړ شوی او د بیټ کوین د پیل او پرمختګ کیسه بیانوي. دا فلم په ۲۰۱۴ کال کې د ټرایبیکا فلم فېسټیوال کې نندارې ته وړاندې شو. هغه په ۲۰۱۶ کال کې د Banking on Bitcoin په نوم مستند فلم کې هم شامل دی، چې د کریسټوفر کانوچیارې له لوري جوړ شوی. شریـم په ۲۰۱۷ کال کې د NPR د Planet Money په یوه خپرونه کې هم راڅرګند شو، چې «Blockchain Gang» نومېده. د هغه په اړه په څو کتابونو کې هم لیکل شوي، لکه: د ۲۰۱۵ کال کتاب Digital Gold د ناتانیل پاپر له لوري، چې د بیټ کوین د راټوکېدو کیسه بیانوي؛ د ۲۰۱۷ کال کتاب How Money Got Free د براین پاتریک ایها له لوري، چې د ډیجیټلي اسعارو اغېز څېړي؛ د ۲۰۱۹ کال کتاب Bitcoin Billionaires د بن مزریچ له لوري، چې د کامرون او ټایلر وینکلواس د بیټ کوین پانګونې (په ځانګړي ډول BitInstant) کیس. Donna Leinwand Leger, "Bitcoin pioneer facing federal charges quits foundation," USA Today, January 28, 2014.Robin Sidel, “Bitcoin Evangelist Is Bound but Not Out,” The Wall Street Journal, June 30, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.Donna Leinwand Leger, "Bitcoin pioneer facing federal charges quits foundation," USA Today, January 28, 2014.

 سرچينې